Document ID: 32007D0865

DECIZIA COMISIEI
din 20 decembrie 2007
de modificare a apendicelui B la anexa XII la Actul de aderare din 2003 în ceea ce privește anumite unități din sectorul cărnii din Polonia
[notificată cu numărul C(2007) 6494]
(Text cu relevanță pentru SEE)
(2007/865/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul de aderare a Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei, în special anexa XII capitolul 6 secțiunea B subsecțiunea I punctul 1 litera (e),
întrucât:
(1)
Poloniei i-au fost acordate perioade de tranziție pentru anumite unități enumerate în anexa XII apendicele B (1) la actul de aderare din 2003. Posibilitatea acordării de perioade de tranziție pentru unități din sectorul cărnii din Polonia se încheie la 31 decembrie 2007.
(2)
Apendicele B la anexa XII la Actul de aderare din 2003 a fost modificat prin Deciziile 2004/458/CE (2), 2004/471/CE (3), 2004/474/CE (4), 2005/271/CE (5), 2005/591/CE (6), 2005/854/CE (7), 2006/14/CE (8), 2006/196/CE (9), 2006/404/CE (10), 2006/555/CE (11), 2006/935/CE (12), 2007/202/CE (13), 2007/443/CE (14), 2007/555/CE (15) și 2008/864/CE (16) ale Comisiei.
(3)
Potrivit unei declarații oficiale a autorității competente poloneze, anumite unități din sectoarele cărnii și-au încheiat procesul de modernizare și sunt acum în deplină conformitate cu cerințele legislației comunitare. Anumite unități și-au încetat activitățile pentru care au obținut o perioadă de tranziție. Aceste unități trebuie, prin urmare, eliminate de pe lista unităților aflate în tranziție.
(4)
Prin urmare, apendicele B la anexa XII la Actul de aderare din 2003 trebuie modificat în consecință.
(5)
Comitetul permanent pentru lanțul alimentar și sănătatea animală a fost informat cu privire la măsurile prevăzute de prezenta decizie,
ADOPTĂ PREZENTA DECIZIE:
Articolul 1
Unitățile menționate în anexa la prezenta decizie sunt eliminate din apendicele B la anexa XII la Actul de aderare din 2003.
Articolul 2
Prezenta decizie se adresează statelor membre.
Adoptată la Bruxelles, 20 decembrie 2007.

Labels: 0
18
15
17